আশা প্যাটেল

আশা প্যাটেল (৬ সেপ্টেম্বর ১৯৭৭ - ১২ ডিসেম্বর ২০২১) গুজরাটের একজন ভারতীয় রাজনীতিবিদ ছিলেন। তিনি প্রথমে ভারতীয় জাতীয় কংগ্রেসের কর্মী থাকলেও পরে ভারতীয় জনতা পার্টিতে যোগ দেন। তিনি রসায়নে পিএইচডি করার পর অধ্যাপনা করেছিলেন।

 জীবনী 
ড. আশা প্যাটেল গুজরাটের মেহসানা জেলার বিশাল গ্রামের বাসিন্দা ছিলেন। তিনি দ্বারকাদাস এবং হীরাবেনের কন্যা ছিলেন।

তিনি ১৯৯৭ সালে বি.এসসি., ২০০০ সালে এম.এসসি. এবং ২০০৫ সালে হেমচন্দ্রাচার্য উত্তর গুজরাট বিশ্ববিদ্যালয় থেকে রসায়নে পিএইচডি ডিগ্রি অর্জন করেন। তিনি একজন অধ্যাপক ছিলেন। তিনি উঞ্ঝার উমিয়া মন্দিরের একজন নির্বাহী সদস্য ছিলেন। 

তিনি ২০১৫ সালের পাটিদার সংরক্ষণ আন্দোলনে অংশগ্রহণ করেছিলেন। 

রাজনৈতি জীবন
তিনি ২০১৭ সালের গুজরাট বিধানসভা নির্বাচনে ভারতীয় জাতীয় কংগ্রেসের সদস্য হিসেবে প্রতিদ্বন্দ্বিতা করে উঞ্ঝা থেকে গুজরাট বিধানসভায় নির্বাচিত হয়েছিলেন। তিনি ৮১,৭৯৭ ভোট পেয়ে বিজেপির প্যাটেল নারায়ণভাই লালুদাসের (কাকা) বিরুদ্ধে ১৯,০২৯ ভোটের ব্যবধানে জয়লাভ করেন। তিনি মোট প্রদত্ত ভোটের ৫৪.৫% পেয়েছিলেন। পরে তিনি ভারতীয় জাতীয় কংগ্রেস ত্যাগ করে ভারতীয় জনতা পার্টিতে যোগ দেন। ২০১৯ সালে একই আসনের জন্য তিনি একটি উপনির্বাচনে জয়লাভ করেন।3 Congress MLAs quit party in Gujarat in last 4 days: Turmoil in Grand Old Party?

 ব্যক্তিগত জীবন 
আশা প্যাটেল অবিবাহিত ছিলেন। তাঁর তিন বড় বোন এবং এক ছোট ভাই ছিল।

মৃত্যু
আশা প্যাটেল ২০২১ সালের ১২ই ডিসেম্বর তারিখে ৪৪ বছর বয়সে আহমেদাবাদে ডেঙ্গু জ্বরের জটিলতায় মারা যান। 

 তথ্যসূত্র 

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:গুজরাত বিধানসভার সদস্য ২০১৭-২০২২
বিষয়শ্রেণী:ডেঙ্গু জ্বরে মৃত্যু
বিষয়শ্রেণী:মেহসানা জেলার ব্যক্তি
বিষয়শ্রেণী:গুজরাতের ভারতীয় জাতীয় কংগ্রেসের রাজনীতিবিদ
বিষয়শ্রেণী:গুজরাতের ভারতীয় জনতা পার্টির রাজনীতিবিদ
বিষয়শ্রেণী:২০২১-এ মৃত্যু
বিষয়শ্রেণী:১৯৭৭-এ জন্ম